香港響英國殖民地統治下嘅發展因為日軍佔領而斷咗。日軍響1941年12月8號偷襲珍珠港嗰日，由酒井隆指揮由深圳打落嚟香港。負責守住香港嘅包括駐港英軍、由加拿大、印度支援香港嘅軍隊同埋香港義勇軍。雖然港府多番宣傳英軍作戰能力，但係英國響歐洲戰場都自己顧唔掂自己，駐港軍隊始終響好不利嘅防守位置。經過多番激戰，英軍最後冇埋最後一個水塘，唯有投降。1941年12月25號，港督楊慕琦代表英國殖民地官員，向當時總部響九龍半島酒店3樓嘅日軍投降。